stanford-oval/wikipedia huggingface dataset:
האגודה למען ירושלים
פעולות האגודה

צ'ארלס רוברט אשבי התבקש להכין סקירה על המבנים העתיקים בירושלים ולהמליץ על שימורם. כמו כן המליץ אשבי גם בעניין שיקום העיר ותכנונה הכולל. תקציב האגודה גויס בעיקר מתרומות. מגייס הכספים העיקרי של האגודה היה רונלד סטורס עצמו, שאף יצא למסעות גיוס כספים, תוך שהוא משתמש בשמה של ירושלים לעידוד מתן התרומות.
משהפכה האגודה לעצמאית מבחינה פיננסית ומנהלתית היא הזמינה לעיר בשנת 1918 את האדריכל ויליאם מקלין, שהיה באותה עת מהנדס העיר של אלכסנדריה שבמצרים. בספר זיכרונותיו מציין רונלד סטורס כי ההזמנה נועדה ”לא כל כך כדי לתכנן תכניות, אלא כדי להתקין תקנות שתשמורנה לפחות על הצביון והמסורת המיוחדים של ירושלים”.תוכנית מקלין משנת 1918 ותוכנית גדס משנת 1919, שתיהן תוכניות האב הראשונות של ירושלים, היו יוזמה של האגודה למען ירושלים.
בשנים הראשונות לפעולתה, ומאחר והאגודה למען ירושלים הוקמה כחלק מהממשל הצבאי, היא שימשה, למעשה, כוועדת התכנון של ירושלים, אף על פי שלא זכתה למעמד חוקי רשמי.
בשנת 1920 הועברה ירושלים לרשות ממשל אזרחי וצ'ארלס רוברט אשבי מונה למזכיר ועדת התכנון הירושלמית, בנוסף על תפקידו כמזכיר האגודה למען ירושלים. תפקיד ועדת התכנון היה לוודא שתוכניות בנין המוגשות לאישור תואמות את עקרונות תוכנית המתאר משנת 1922, הידועה כתוכנית גדס-אשבי.
במהלך פעילותה, האגודה למען ירושלים פעלה בעיקר לשימור ושיקום מקומות היסטוריים מחוץ לחומות. בין פעולות האגודה: ניקוי ושיקום מגדל דוד, הקמת טיילת החומות, שיפוץ ושיקום אריחי הקרמיקה של כיפת הסלע, הרחקת מגדל השעון שהיה על שער יפו, נטיעת עצים ברחבי העיר, שימור מבנים היסטוריים שונים, הקמת מבנים ציבוריים כגון מוזיאונים, ספריות וגלריות, טיפוח שטחים פתוחים, שיקום השווקים העתיקים ופיתוח שווקים חדשים, עידוד אמנות מקומית, קביעת שמות הרחובות באריחים מצוירים (על ידי אמני בצלאל, ותיקון תקנות שונות בהתאם למטרותיה.
פעולותיה של האגודה ותוכניותיה בין השנים 1918–1922 סוכמו בשני ספרים, שנערכו על ידי צ'ארלס רוברט אשבי,
Jerusalem 1918-1920: Being the records of the Pro Jerusalem council during the period of the British military administration.
Jerusalem 1920-1922: Being the records of the Pro Jerusalem council during the first two years of the civil administration
בספרים אלה מצוינות גם תוכניות שהאגודה לא הצליחה להוציא אל הפועל, כגון הסרת השווקים הנמצאים בחזית שער יפו ושער שכם.
כפי שניתן להבין מהספרים, עיקר פעילות האגודה התרכזה בשנים 1918–1922, ועם התגברות המתח הדתי-לאומי בעיר פחתה פעילותה, ומשהועבר הטיפול הקשור ברישוי ותכנון העיר לידי העירייה האזרחית ומשרדי הממשלה השונים, והאחריות לשימור האתרים העתיקים בעיר הועברה למחלקת העתיקות הממשלתית - הרשות המנדטורית שפעלה לפני רשות העתיקות, ניטלו מן האגודה כל תחומי עיסוקיה והסיבות להקמתה רוקנו מתוכן.
בסוף שנת 1922 התפטר אשבי מתפקידיו, ועם התפטרותו הופסקו למעשיה פעולותיה של האגודה, שהמשיכה להתקיים בשמה בעיקר עד תום המנדט. כמזכיר הכבוד של האגודה לאחר אשבי מונה האדריכל ומתכנן הערים קליפורד הולידיי.
האגודה למען ירושלים הוקמה מחדש בירושלים המודרנית תחת שלטונה של מדינת ישראל ומאגדת גופים שונים במטרה דומה לזו של האגודה המקורית. בהם, המחלקה לגאוגרפיה של האוניברסיטה העברית, המחלקה לאדריכלות של בצלאל, המחלקה לאדריכלות ולתכנון ערים של הטכניון והמועצה לשימור אתרים.
לקריאה נוספת

Charles Robert Ashbee, M.A. (ed.), Jerusalem, 1920-1922- Being the Record of the Pro-Jerusalem Council during the first two tears of the Civil Administration, John Murray, Albemarle Street, London, 1924, p.i
יהושע בן אריה, ארץ בראי עברה: מחקרים בגאוגרפיה היסטורית של ארץ ישראל, בעריכת רן אהרנסון וחגית לבסקי. ירושלים: הוצאת הספרים ע"ש י"ל מאגנס, האוניברסיטה העברית ירושלים, תשס"א-2001.
הערות שוליים

↑  הערבוביה שבקביעת השמות לרחובות, הארץ, 13 בנובמבר 1930
↑  דוד קרויאנקר, רחוב יפו - ביוגרפיה של רחוב - סיפורה של עיר, כתר ספרים, 2009, עמוד 48
| --- | --- |
בקרת זהויות :  NLI: 987007266753505171  LCCN: n87893766   WorldCat (עם LCCN): n87-893766
ארוחת ליל שישי

| --- | --- |

 סוגה:  קומדיה
 יוצרים:  רוברט פופר
 כותבים:  רוברט פופר
 בימוי:  סטיב בנדלק, מרטין דניס 
 שחקנים:  טמזין גרג פול ריטר סיימון בירד טום רוזנטל מארק היפ
 ארץ מקור:  בריטניה בריטניה
 שפות:  אנגלית
 מספר עונות:  5
 מספר פרקים:  31
 הפקה
 מפיק:  רוברט פופר
 מפיקים בפועל:  נירה פארק קרוליין לדי קנטן אלן
 חברת הפקה:  Big Talk Studios 
 הפצה:  אולפני BBC, הולו 
 אורך פרק:  25 דק'
 שידור
 רשת שידור:  BBC Worldwide
 תקופת שידור מקורית:  25 בפברואר 2011 – הווה 
 קישורים חיצוניים
 דף התוכנית ב-IMDb
 
ארוחת ליל שישי (באנגלית: Friday Night Dinner) הוא סיטקום בריטי שנכתב על ידי רוברט פופר ומככבים בו טמזין גרג, פול ריטר, סיימון בירד טום רוזנטל ומארק היפ. הקומדיה עוסקת בסעודת ליל שבת שבועית של משפחה יהודית בריטית (הגודמנים). הסדרה שודרה לראשונה בפברואר 2011. העונה החמישית עלתה לשידור בשנת 2018, והעונה השישית עלתה בשנת 2020.
הדמויות

ג'קי גודמן (טמזין גרג) - אשתו של מרטין ואמם של אדם ויונתן. אישה עם חוש הומור של גיל ההתבגרות. בדרך כלל לא נוטה להתרשם מתעלוליהם של בעלה ובניה, ומנסה לשמור על ה"נורמליות" של משפחתה.
מרטין גודמן (פול ריטר) - בעלה של ג'קי ואביהם של אדם ויונתן. מרטין נוהג להסתובב בלי חולצה בטענה ש"חם לו". יש לו מכשיר שמיעה משום שהוא לקוי שמיעה, ומשום כך מפספס הרבה פעמים חלקים מהשיחה - כר פורה למצבים קומיים. הוא מודאג מאוד מכך שאדם לא מצליח להשיג "נקבה". הוא חובב מדע נלהב, ודמותו מוצגת כמעט אאוטסיידרית מבחינה חברתית. יש לו הרגלים מוזרים רבים, כמו אכילה מתוך פח אשפה, וכלל - איסוף שאריות מזון בכל דרך אפשרית.
אדם גודמן (סיימון בירד) - אדם הוא הבן הבכור. הוא בשנות העשרים שלו, והוא מנהל קריירה לא מוצלחת במיוחד כמוזיקאי. הוא מגלם את דמות ה"חנון", בניגוד גמור לאחיו השטותניק. הוא בדרך כלל הקורבן של התוהו ובוהו שמתחולל דרך קבע בארוחות ליל שבת של המשפחה.
ג'וני גודמן (טום רוזנטל) - ג'וני הוא הבן הצעיר במשפחה, אף הוא בשנות העשרים, והוא מתווך. הוא ה"מגניב" מבין האחים, נוהג להתחיל מריבות עם אדם וכן יוזם מתיחות אינסופיות על אחיו הבכור.
ג'ים בל (מארק היפ) - השכן של הגודמנים שמופיע דרך קבע בדלת של המשפחה בארוחת ליל שבת. הוא ככל הנראה מאוהב בג'קי, אם המשפחה, ומנסה, כל פעם בתירוץ אחר, להיכנס אל הבית כדי לזכות לדבר איתה או לראות אותה. הוא מלווה תמיד בכלבת הרועים הבלגית שלו וילסון, ממנה הוא מפחד. הוא לא לגמרי נורמלי מבחינה חברתית, והשיחות איתו בדרך כלל מוזרות למדי.
אלינור בולר (פרנסס צ'וקה) - אמה החירשת למחצה של ג'קי, בת ה-80. היא וביתה לא נמצאות במערכת יחסים משופרת במיוחד, והיותה לקוית שמיעה וכן חוסר המודעות שלה למתרחש סביבה גורמים למבוכה קומית.
צוות השחקנים

| דמות | שחקן | עונה> 1 | עונה> 2 | עונה> 3 | עונה> 4 | עונה> 5 |
| --- | --- | --- | --- | --- | --- | --- |
| אדם גודמן | סיימון בירד | ראשי | ראשי | ראשי | ראשי | ראשי |
| ג'וני גודמן | טום רוזנטל | ראשי | ראשי | ראשי | ראשי | ראשי |
| ג'קי גודמן | טמזין גרג | ראשי | ראשי | ראשי | ראשי | ראשי |
| מרטין גודמן | פול ריטר | ראשי | ראשי | ראשי | ראשי | ראשי |
| ג'ים בל | מארק היפ | ראשי | ראשי | ראשי | ראשי | ראשי |
| ואל לואיס | טרייסי-אן אוברמן | חוזר | חוזר | חוזר | חוזר | N/A |
| סבתא אלינור "נלי" בולר | פרנסס צ'וקה | חוזר | חוזר | חוזר | חוזר | N/A |
| מר לו מוריס | הארי לאנדיס |  | חוזר | חוזר |  |  |
| לורנס "בעל הפאב" | פול מקנילי | חוזר | חוזר |  | חוזר |  |
| סינתיה גודמן | רוזלינד נייט |  | חוזר |  | חוזר | חוזר |
| דוד "לארי" לואיס | סטיב פורסט |  |  | חוזר |  |  |
הערות שוליים

↑  ליאת אלקיים, איך השתלטו היהודים על הטלוויזיה הבריטית, באתר הארץ, 23 בנובמבר 2012
מסביב לעולם ב-80 חלומות

| --- | --- |

 סוגה:  סדרת הנפשה לילדים
 יוצרים:  חיים סבן 
 בימוי:  ברונו ביאנצ'י 
 ארץ מקור:  צרפת צרפת
 שפות:  צרפתית 
 מספר עונות:  1
 מספר פרקים:  26
 הפקה
 הפצה:  סבן אנטרטיינמנט 
 מוזיקה:  חיים סבן 
 אורך פרק:  30 דקות
 שידור
 רשת שידור:  Canal+ 
 רשת שידור בישראל:  ערוץ 2 (זכיינית רשת)
 תקופת שידור מקורית:  1992
 קישורים חיצוניים
 דף התוכנית ב-IMDb
 
מסביב לעולם ב-80 חלומות (בצרפתית: Les Aventures de Carlos) היא סדרת טלוויזיה מונפשת צרפתית בת 26 פרקים, שהופקה לטלוויזיה ב-1992. הסדרה שודרה בערוץ 2, בזכיינית רשת בשנות התשעים.
העלילה מתמקדת בקרלוס, בתוכי המדבר שלו אוסקר ובחבורת הילדים שחיה יחד איתו באי שלו. קרלוס אוהב לספר לילדים סיפורים על דמויות ידועות שפגש לאורך ההיסטוריה אם כי הילדים אף פעם אינם מאמינים לו.
בעזרת סבתא צפרדעת שחיה באחד החופים של האי, הוא חוזר בזמן יחד עם הילדים על מנת להוכיח את צדקתו.
לקרלוס היכולת להפוך לשור כאשר הם נמצאים בסכנה.
הסדרה הופצה בעולם המערבי בגרסאות מדובבות (כולל גרסה בעברית ששודרה בישראל) על ידי חברת סבן.
אשר אריאלי

| --- | --- |

 לידה:  1957 (בן 68 בערך) בני ברק, ישראל 
 מדינה:  ישראל 
 השכלה:  ישיבת פוניבז' 
 מקום פעילות:  ירושלים
 השתייכות:  חרדים ליטאים
 תחומי עיסוק:  ר"מ
 רבותיו:  הרב נחום פרצוביץ הרב שמואל רוזובסקי הרב ישראל בן שלום
 
הרב אשר יהודה לייב אריאלי (נולד בשנת 1957) הוא ר"מ בישיבת מיר.
ביוגרפיה

למד בישיבת פוניבז' אצל רבי שמואל רוזובסקי, ואחר כך בישיבת מיר בירושלים, שם היה תלמידו המובהק של הרב נחום פרצוביץ. לימים נשא לאישה את מלכה, בתו של הרב פרצוביץ ונכדתו של הרב חיים שמואלביץ.
שיעוריו

הרב אריאלי מעביר שיעור יומי ביידיש בישיבת מיר בירושלים. לשיעור מגיעים מאות תלמידים, רובם אברכים, והוא מועבר דרך קול הלשון ומופיע בדפוס עוד באותו ערב. מקומות הישיבה בשיעור מוקצים לבעלי 'מקום קבוע' ומשתתפים אחרים יכולים רק לעמוד באולם. הרב אריאלי קורא בשיעור את כל דברי הגמרא, רש"י ותוספות ומסבירם. קצב הלימוד בשיעוריו מהיר ביחס לישיבות אחרות, וכולל עשרות דפים בזמן חורף.
בשנת 2020 נפתח מוקד צפייה של השיעור בשידור ישיר בחדר אוכל של הישיבה.
כמו כן הוא מוסר חבורה בליל שישי לוותיקי השיעור, בעבר החבורה נמסרה בביתו אולם בשנת 2021 עברה החבורה לישיבה.
למען אלה שאינם מבינים יידיש, מוסר הרב אריאלי בימי שני וחמישי בצהריים חבורה בעברית. הוא מוסר שיעור בעברית גם בישיבת תפארת צבי. בניגוד לשיעור במיר, בשיעור זה עונה הרב אריאלי לשאלות, כולל בענייני הדרכה ומוסר.
החל מחשוון ה'תשפ"ג החל למסור שיעור יומי בעברית.
החל מאייר ה'תשפ"ג שונה מועד השיעור, והוא מתקיים בשעות הצהריים.
משפחתו

סבו של הרב אשר אריאלי הוא הרב יצחק אריאלי, המשגיח של ישיבת מרכז הרב. אביו של הרב אריאלי הוא הרב חיים יעקב אריאלי, מחבר הספר "באר יעקב". אמו, שולמית, היא בתו של אשר שטרנבוך מלונדון. שניים מאחיה הם הרב משה שטרנבוך ראב"ד העדה החרדית, והרב אליהו שטרנבוך, שכיהן כראב"ד קהילת מחזיקי הדת באנטוורפן. אחות אמו יהודית היא אשתו של הרב משולם דוד סולובייצ'יק. אחות נוספת רחל היא אשתו של הרב חנוך ארנטרוי אב"ד בלונדון.
אחיו הצעיר, הרב שלמה אריאלי, הוא ר"מ בישיבת טשעבין ומהדיר חידושי רבי עקיבא איגר על הש"ס. אח נוסף, הרב שמואל אריאלי, הוא ראש ישיבת 'חברון החדשה'. גיסו, הרב אברהם נובוגרוצקי, הוא ר"מ בישיבת אור ישראל בפתח תקווה. גיסו הרב אברהם לויסון, ר"מ בישיבת חברון.
לקריאה נוספת

תורה שלמדתי במרתף, אברהם ליבוביץ, משפחה, ט"ו בשבט תשע"ד
הערות שוליים

↑  35 שנים לפטירת ראש ישיבת מיר מרן הגר"נ פרצוביץ זצוק"ל – סקירה מרתקת, באתר JDN‏, 5 בנובמבר 2020
↑  חנני ברייטקופף ואיצלה כץ, ‏עולם הישיבות - פרויקט מיוחד | הפרק השלישי: "הלומדע'ס" הנהוג בהיכלי הישיבות, באתר כיכר השבת, 17 במאי 2023
↑  משה ויסברג, מהפכה בעולם התורה: הישיבה של ר' אשר אריאלי בתוך ישיבת מיר - בחדרי חרדים, באתר בחדרי חרדים, 20 באפריל 2023
| --- | --- |
בקרת זהויות :  NLI: 987007528061705171  LCCN: no2012102662  VIAF: 259230809   WorldCat (עם VIAF): 259230809 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
אלמה מושונוב

| --- | --- |
אין תמונה חופשית
 לידה:  24 בדצמבר 1981 (בת 43) תל אביב-יפו, ישראל 
 שם במה:  אלמה שדה 
 מוקד פעילות:  ישראל 
 מקום לימודים:  תלמה ילין 
 סוג קול:  סופרן 
 שפה מועדפת:  עברית 
 בן או בת זוג:  עומר קליין (2008–2010)  עמיחי גרוס (2013–?) 
 מספר צאצאים:  2
 nm12122708/ פרופיל ב-IMDb
 
אלמה מושונוב (מופיעה גם בשם הבמה אלמה שדה ובגרמנית Alma Sadé, נולדה ב-24 בדצמבר 1981) היא זמרת אופרה ישראלית המתגוררת בגרמניה.
ביוגרפיה

נולדה וגדלה בתל אביב, בתם של השחקנים מוני מושונוב וסנדרה שדה.
בשנת 1992 השתתפה כילדה בסרט "כבלים", שבו שיחק אביה שהיה שותף לכתיבת התסריט (בסרט השתתף גם אחיה מיכאל מושונוב), כמו כן באותה השנה היא השתתפה גם בקלטת לילדים
"בובה מתי" בכיכובו של מתי כספי.
למדה במגמת תיאטרון בתלמה ילין.
בשנת 2006 סיימה את לימודי האופרה בבית הספר "מאנס" בניו יורק. לאחר מכן המשיכה להתגורר ולפעול בניו יורק יחד עם בן זוגה הפסנתרן עומר קליין, ובמקביל פעלה גם בישראל. בשנת 2006 הופיעה בתפקיד זמרת בסרט "מחילות" ("Forgiveness") של הבמאי אודי אלוני. הופיעה בפסטיבל הבינלאומי למוזיקה על שם "פליציה בלומנטל" בתל אביב. כמו כן השתתפה במשך שלוש שנים בסדנת האופרה בתל אביב, שם ביצעה תפקידים שונים בהצגות אופרה ידועות ובהן "לה טרוויאטה" ו"חליל הקסם". בשנת 2007 הופיעה בישראל יחד עם דודה גבי שדה במופע "שוברט+" של המלחין והבמאי אלכס כגן.
בשנת 2008 נישאה לעומר קליין. בשנת 2009 קיבלה משרה קבועה בבית האופרה בדיסלדורף והשניים עברו להתגורר בגרמניה.
בשנת 2009 הופיעה יחד עם אמה כפרזנטורית של רונית רפאל, תחת הסלוגן "כי דברים יפים עוברים בירושה".
בשנת 2010 הפתיעה את אביה בהשתתפותה בתוכנית "עושים כבוד" שנערכה לכבודו ושרה את השיר "אני השר" של שלמה אבן גבירול.
מושונוב מופיעה בהצגות ומופעי אופרה ברחבי אירופה. בעצת אמרגנה היא נקראת בשם "אלמה שדה", בשל הקשר שלה לזמר האופרה גבי שדה, אחיה של אמה סנדרה.
חיים אישיים

בתחילת העשור השני של המאה ה-21 התגרשה מעומר קליין. מאז שנת 2013 היא בזוגיות עם הויולן עמיחי גרוס, ולשניים בן ובת.
הערות שוליים

↑  עידו סולומון, ענייני פנים, באתר מאקו, 15 ביולי 2022; במקור, מתוך "אולפן שישי"
↑    יואב בירנברג, "אני אספתי ביצים בלול במושב, והיא גדלה על ברכי כל אגדות התיאטרון", באתר "ידיעות אחרונות", 15 ביולי 2017
| --- | --- |
בקרת זהויות :  CiNii: DA19702615  VIAF: 60165264940110191976   WorldCat (עם VIAF): 60165264940110191976
זוטרופוליס

| --- | --- |

כרזת הסרט בישראל
 בימוי:  ביירון הווארד, ריץ' מור, ג'ארד בוש 
 הופק בידי:  קלארק ספנסר
 תסריט:  ג'וזי טרינידד, ג'ארד בוש, פיל ג'ונסון, ביירון הווארד, ג'ניפר לי, ג'ים רארדון, ג'ארד בוש, פיל ג'ונסון, דן פוגלמן, ריץ' מור 
 עריכה:  פבין ראוולי וג'רמי מילטון
 שחקנים ראשיים:  ג'יניפר גודווין ג'ייסון בייטמן
 מדבבים:  ג'יניפר גודווין (Judy Hopps) קריסטן בל (Priscilla) John Lavelle (Mouse Foreman) Evelyn Wilson Bresee (קולות נוספים) Hewitt Bush (קולות נוספים) ג'יל קורדס (קולות נוספים) ג'וזי טרינידד (Landlady) ג'ארד בוש (Pronk Oryx-Antlerson) מארק סמית' (Officer McHorn) פיטר מנסברידג' (Peter Moosebridge) ביירון הווארד (Bucky Oryx-Antlerson, Travis) קת' סוסי (Nick Wilde) Madeleine Curry (Sharla, Gareth, Hippo Girl) מליסה גודווין (קולות נוספים) קלייר סמית' (קולות נוספים) Brad Simonsen (קולות נוספים) Jackson Stein (Jaguar) David A. Thibodeau (Gary) רי דאגלס (קולות נוספים) פבין ראוולי (Fabienne Growley) ג'רמי מילטון (קולות נוספים) Pace Paulsen (קולות נוספים) זאק קינג (קולות נוספים) דייב קוהוט (קולות נוספים) ג'ון ווילר (קולות נוספים) ריץ' מור (Doug, Larry) ג'וש דאלאס (Frantic Pig) בוני האנט (Bonnie Hopps) אלן טודיק (Duke Weaselton) דון לייק (Stu Hopps) ריימונד פרסי (Flash) אידריס אלבה (Chief Bogo) ג'ני סלייט (Dawn Bellwether) טומי צ'ונג (Yax) טום ליסטר (Finnick) ג'ייסון בייטמן (Nick Wilde) ג'יי קיי סימונס (Leodore Lionheart) Leah Latham (Fru Fru) נייט טורנס (Benjamin Clawhauser) שאקירה (Gazelle) קייטי לווס (Badger Doctor) Gita Reddy (Nangi) ג'סי קורטי (Mr. Manchas) אוקטביה ספנסר (Mrs. Otterton) ג'ון דימאג'יו (Jerry Jumbeaux Jr., Jesse, Woolter) פיל ג'ונסון (Gideon Grey) Fuschia! (Drill Sergeant) מוריס לאמרץ' (Mr. Big) Della Saba (Judy Hopps) האנה ויליאמס (קולות נוספים) 
 מוזיקה:  מייקל ג'אקינו
 צילום:  נייתן וורנר, בריאן ליץ' 
 אנימטור:  Nathan Engelhardt, Kira Lehtomaki, Robert Huth, Jennifer Hager, Chad Sellers 
 מדינה:  ארצות הברית ארצות הברית
 חברת הפקה:  אולפני ההנפשה של וולט דיסני
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  ארצות הברית4 במרץ 2016 ישראל23 במרץ 2016
 משך הקרנה:  108 דקות
 שפת הסרט:  אנגלית
 סוגה:  סרט קומדיית פעולה, סרט קומדיה, סרט בלשים, סרט לכל המשפחה, סרט הרפתקאות, סרט באדי קאפ 
 מקום התרחשות:  Zootopia, Bunnyburrow 
 תקציב:  $150,000,000
 הכנסות:  $1,023,784,195 (4 באוגוסט 2016)
 הכנסות באתר מוג'ו:   disney2016
 פרסים:  פרס אוסקר לסרט המונפש הטוב ביותר   פרס גלובוס הזהב לסרט האנימציה הטוב ביותר
 סרט הבא:  זוטרופוליס 2
 תרגום לעברית:  עטר אברהמסון
 movies.disney.com/zootopia
 דף הסרט ב־IMDb
 
זוטרופוליס (באנגלית: Zootropolis; מוכר בתור זוטופיה בארצות הברית, באנגלית: Zootopia) הוא סרט הרפתקאות קומי בהנפשה ממוחשבת של אולפני ההנפשה של וולט דיסני. הסרט יצא בשנת 2016, בוים על ידי ביירון הווארד וריץ' מור, ונכתב בידי ג'ארד בוש ופיל ג'ונסטון.
הסרט זכה להצלחה מסחרית עצומה. הוא הפך לסרט האנימציה עם הפתיחה הטובה ביותר בהיסטוריה של הקולנוע בסוף השבוע הראשון להקרנתו בקולנוע. ב-6 ביוני הגיעו הכנסותיו למיליארד דולר, סרט האנימציה הרביעי שהגיע לסכום זה.
מדבבים

ג'יניפר גודווין בתפקיד הארנבת ג'ודי הופס.
ג'ייסון בייטמן בתפקיד השועל ניק ויילד.
שאקירה בתפקיד הצביה הזמרת גאזל.
אידריס אלבה בתפקיד התאו צ'יף בוגו.
ג'יי קיי סימונס בתפקיד האריה ראש העיר ליון-הארט (לב-ארי).
נייט טורנס בתפקיד הנמר בנג'מין קלוהאושר.
ג'ני סלייט בתפקיד הכבשה דואן בלוות'ר, האנטגוניסטית הראשית של הסרט.
טומי צ'ונג בתפקיד יאקס היאק.
אוקטביה ספנסר בתפקיד גברת אוטרסון.
בוני האנט בתפקיד בוני הופס.
דון לייק בתפקיד סטו הופס.
אלן טודיק בתפקיד דיוק ויזלטון (מבוסס על דמותו של הדוכס מרוכלטון מהסרט "לשבור את הקרח" שדובב גם הוא על ידי טודיק).
טומי ליסטר ג'וניור בתפקיד שועל הפנק פיניק, שותפו של ניק ויילד למעשי נוכלות.
ריימונד ס. פרסי בתפקיד העצלן פלאש.
ביירון הווארד בתפקיד האנטילופה באקי אוריקס-אנטלרסון.
ג'ארד בוש בתפקיד האנטילופה פרונק אוריקס-אנטלרסון.
מדבבים לעברית

הדיבוב העברי הוקלט באולפני אלרום.
בימוי דיבוב: שרון כהן
הפקת דיבוב: גלי נשר
מדבבים:
עינת אזולאי - ג'ודי הופס
ערן מור - ניק ויילד
אלון נוימן - צ'יף בוגו
כנרת לימוני - בלוודר
יגאל מזרחי - קלוהאוזר
אביבה גר - בוני הופס
דב רייזר - סטו הופס
גיל וסרמן - יאקס / באקי דוב-נמליסון
אלדד פריבס - ראש העיר ליונהארט
הילה סורג'ון פישר - גברת אוטרטון / מכ"ית
אריה מוסקונה - דיוק וויזלטון
לין אשרוב - גאזל
דני לשמן - פלאש
שרון כהן - מר ביג
יפתח אופיר - גידיון גריי / חזיר היסטרי / דאג
רועי וינברג - גידיון גריי הצעיר
אילן וייל - ג'רי ג'מבו ג'וניור
הילה מערבי - דוקטור גירית
רונה בקרמן - נאנגי / בעלת בית
שאול עזר -מר מנצ'ס
יורם יוספסברג - פיניק
מייה קדוש - פרו פרו
אפיק רוזן - ניק הצעיר
קובי מאור - פיטר מוסברידג' / עכבר מנהל עבודה
אלון שר - פרונק דוב-נמלימסון / השוטר קרנהוף
הדר שחף-מעיין - פריסיליה
הפקה

ב-9 באוגוסט 2013 במסגרת אירוע "דיסני אקספו 2013" הודיעו אולפני וולט דיסני שהבמאי ביירון הווארד שביים בעבר עבור דיסני את הסרטים "בולט" ו"פלונטר" יביים קומדיית הרפתקאות המתרחשת בעולם של חיות. שם העבודה של הסרט היה "זוטופיה". בהודעה נמסר עוד שהתסריטאי יהיה ג'ארד בוש ושתאריך היציאה המשוער שלו יהיה במרץ 2016. דווח עוד שהאולפנים נמצאים במגעים עם ג'ייסון בייטמן שאמור לדבב דמות בסרט. לדברי הבמאי, "זוטרופוליס" יהיה שונה מסרטים אחרים שבהם מואנשות חיות מאחר שבסרטים אחרים החיות מתגוררות בטבע או בעולם בני האדם כשהן מחליפות את הדמויות האנושיות. בסרט "זוטופיה" מדובר יהיה על תפישה שונה שבה העולם המודרני עוצב כולו בידי ועבור בעלי החיים. לדברי הווארד, ג'ון לאסיטר, המפקח הראשי על הקריאייטיב באולפני דיסני, אהב את הרעיון שהוצע לו והרים את הווארד "באוויר כמו סימבה התינוק".
במרץ 2015 הודיעו אולפני דיסני כי ריץ' מור, הבמאי של הסרט "ראלף ההורס", יצטרף גם הוא לסרט כבמאי, ושג'ארד בוש יקבל תפקיד של עוזר במאי ושעלילת הסרט עברה שינויים. העלילה החדשה כוללת שועל דברן בשם ניק ויילד שיוצא במנוסה לאחר שהואשם בפשע שלא ביצע, בעוד שאחריו דולקת השוטרת המוערכת ביותר בזוטרופוליס, ג'ודי הופס. כשהשניים הופכים בעצמם למטרה לקונספירציה, הם נאלצים לאחד כוחות ומגלים שאפילו אויבים טבעיים יכולים להפוך לחברים טובים.
ב-8 באפריל 2015 פורסם כי דיסני חתמה עם תאגיד IMAX על הסכם להקרנת חלק מסרטיה עד לשנת 2017, אך הסרט "זוטופיה" לא נכלל בסרטים שיוקרנו על מסכים אלו.
ב-6 במאי פורסם כי ג'יניפר גודווין שדיבבה בעבר דמות בסרט "טינקרבל ואגדת לעולם לא" ומגלמת את שלגיה בסדרה "עד עצם היום הזה", תדבב את דמותה של הארנבת ג'ודי הופס.
ב-15 באוגוסט פורסם במסגרת אירוע הדיסני אקספו השנתי כי הזמרת שאקירה תדבב את דמותה של הצבייה גאזל, זמרת פופ פופולרית בזוטרופוליס, ואף תקליט שיר פופ קצבי מקורי עבור הסרט. השיר ייקרא "Try Everything".
ב-25 באוקטובר פורסם כי מדבבים נוספים ייקחו חלק בסרט וידבבו דמויות נוספות, בנוסף פורסם כי אלן טודייק ידבב את הסמור דיוק וויזלטון.
הפצה

עם יציאתו לאקרנים שבר הסרט את שיא כל הזמנים לסוף שבוע ראשון של סרט דיסני כשגרף 73.7 מיליון דולר, המהווים בנוסף שיא הכנסות לסופ"ש במרץ לסרט אנימציה.
מוזיקה מקורית

את המוזיקה לסרט הלחין מייקל גיאצ'ינו, המוכר כמלחין מסרטי פיקסאר. זו הפעם הראשונה בה מלחין גיאצ'ינו סרט באורך מלא עבור דיסני, אם כי בעבר הלחין עבור דיסני סרט קצר של גופי, ושני ספיישלים וסרט קצר נוסף לטלוויזיה ("Prep & Landing"). הזמרת שאקירה תרמה לסרט שיר מקורי חדש בשם "Try Everything" שאותו שרה דמותה של הצבייה גאזל, בדיבובה של הזמרת. את השיר כתבו סיה פרלר וצוות סטארגייט הנורווגי. את הפסקול הקליטה בנובמבר 2015 תזמורת שכללה 80 נגנים בניצוחו של טים סימונק.
פרשנות

בלא מעט דרכים, באמצעות שימוש מתוחכם בעלילה וברמיזות מוסתרות, "זוטרופוליס" עוסק בנושאים פוליטיים-חברתיים רבים.
פרשנות > סטריאוטיפים ודעות קדומות

נושאו המרכזי ביותר של הסרט, אשר אספקטים רבים בעלילתו ובדמויותיו הראשיות עוסקים בו, הוא סטריאוטיפים ודעות קדומות. שני גיבורי הסרט, אשר פירוט אודותיהם כדלהלן, נאלצים לחוות טלטלות וקשיים רבים ברצונם להגיע לדרך הישר, להגשים את חלומותיהם ולהפוך לאנשים טובים ותורמים לחברה, ומתמודדים שוב ושוב עם סטריאוטיפים ודעות קדומות כלפיהם, אשר מדי פעם אף נוטים לגזענות מוצהרת.
ג'ודי הופס, יונקת מזן ארנב מצוי, מוצגת כמי אשר גדלה בחלום להפוך לשוטרת, אך נאלצה להיתקל בהתנגדויות רבות מצד משפחתה וחבריה, אשר לא האמינו כי תוכל להגשים את חלומה, היות שכלפי הארנבים נוצרה הסטיגמה כי הם "חלשים", "שבריריים" ואף "טיפשים". כגורם המשפיע בעלילת הסרט, אף על פי דביקותה הבלתי ניתנת לערעור בחלומה, הוריה אינם תומכים בה ואף, ברומז, "מזלזלים" בה ודוחקים בה לנטוש את חלומה, כשאף כילדה היא זוכה להתעללות מבריון אשר לועג לה. היא, לעומת זאת, אינה מוותרת ונחושה להגיע למטרה, אך גם כאשר היא הופכת לשוטרת, היא עודנה זוכה לזלזול נכבד מהסובבים אותה ואינה מקבלת כבוד כלשהו, אף על פי שסיימה את בית הספר לשוטרים בהצטיינות, ומוצבת כפקחית חנייה זוטרה, ללא שום הזדמנות להוכיח עצמה.
ניק ויילד, טורף מהמין שועל מצוי, מוצג כמי אשר גדל בחלום להפוך להצטרף לתנועת הצופים, אך נאלץ להיתקל בהתנגדויות רבות מצד הסובבים אותו, אשר לא האמינו כי יוכל להגשים את חלומו, ואף לא העניקו לו לכך את ההזדמנות, היות שכלפי השועלים נוצרה הסטיגמה כי הם "רמאים" ו"שקרנים". לא די בילדותו הקשה גם כך, אשר סבלה מקשיים רבים בעקבות מוצאו, כאשר הוא ניסה להגשים את חלומו ולהצטרף לתנועה, בני גילו מנעו ממנו את הדבר בצורה חוזרת ונשנית, והתעללו בו באמצעות ביושו ברבים וקשרו על פיו רסן כלגלוג למוצאו. לבסוף, אף על פי ניסיונותיו לגדול כאדם טוב ומועיל לחברה, ההתנגדויות אשר בהן נתקל גרמו לו לפנות לדרך הפשע, ולהוכיח את הסטיגמות אשר הוטחו כלפיו, אף על פי שמעולם לא רצה בכך.
פרשנות > ניצול כוח והומוסקסואליות

שני נושאים נוספים יותר משניים, בהם הסרט מתעסק, יותר בקצרה, הם ניצול כוח ושוביניזם. בעלי התפקידים החשובים והמרכזיים מוצגים בסרט כחיות הגדולות והחזקות ביותר, החל מהיותו של מפקד המשטרה תאו ענק ועד היותו של ראש העיר אריה אימתני, זאת בעוד אלו הנמצאים בעמדות המשנה, הזוטרים ה"פחות חשובים", מוצגים כחיות הקטנות והחלשות ביותר, כמו היותה של מזכירת ראש העיר כבשה שברירית. בעלי התפקידים החשובים והמרכזיים מנצלים את כוחם הבלתי ניתן לערעור על מנת להשליט את שלטונם בצורה אימתנית כל הכפופים להם, ומתייחסים בזלזול ובלעג כלפי אלו הנמצאים בעמדות הנמוכות מהם.
בנוסף, הסרט הציג, לראשונה בהיסטוריית אולפני ההנפשה של וולט דיסני, זוג דמויות הומוסקסואליות. בסצנה קצרה למדי בתחילת הסרט, ג'ודי הופס פוגשת לכמה שניות בזוג שכניה, האנטילופות באקי ופרונק, זה ממין ראם הצבי וזה ממין קודו גמלוני. בכתוביות סיום הסרט, נחשף כי השניים חולקים שם משפחה משותף, "אוריקס-אנטלרסון", מה שמעיד למעשה על היותם זוג חד-מיני מעורב גזעית נשוי ומוצהר. את שניהם מדבבים ביירון הווארד, במאי הסרט, וג'ארד בוש, תסריטאי הסרט, הידועים כתומכים מוצהרים של הקהילה הגאה, כשאף זה הראשון מבניהם הומוסקסואל מוצהר.
פרסים

הסרט זכה בפרס אוסקר לסרט המונפש הטוב ביותר, בפרס גלובוס הזהב לסרט האנימציה הטוב ביותר ובפרס אנני לסרט הטוב ביותר.
סדרת טלוויזיה

בשנת 2022 שירות הסטרימינג דיסני+ החל בשידוריה של סדרת המשך לסרט, ששמה זוטרופוליס+.
סרט המשך

בפברואר 2023, הכריז בוב איגר על סרט המשך לזוטרופוליס בתהליך עבודה. בפברואר 2024 הוכרז כי סרט ההמשך צפוי לצאת לאקרנים ב-26 בנובמבר 2025.
אורית מיטל

| --- | --- |

 לידה:  26 ביולי 1957 (בת 67) ירושלים
 מדינה:  ישראל 
 לאום:  יהודי
 עיסוק:  משוררת, מרצה לספרות ושירה, מנהלת עמותת בית עגנון בירושלים
 מקום לימודים:  אוניברסיטת תל אביב, אוניברסיטת בן-גוריון בנגב 
 שפות היצירה:  עברית
 תחום כתיבה:  שירה
 פרסים והוקרה:  פרס משרד החינוך ליצירת ביכורים עבור ספרה "בעיות שיווי משקל"
 
אורית מיטל (נולדה ב-26 ביולי 1957) היא משוררת, דוקטור לספרות עברית, מרצה לספרות באוניברסיטת תל אביב ומנהלת עמותת בית עגנון בירושלים.